Република Србија

Аутономна Покрајина Војводина

Град Суботица

Градска управа

Секретаријат за финансије

Број: IV-01-400-26/2016

Дана: 18.08.2016.

Суботица, Трг слободе 1

**ДИРЕКТНИМ КОРИСНИЦИМА БУЏЕТА ГРАДА СУБОТИЦА**

**Предмет: Упутство за припрему предлога другог ребаланса финансијских планова директних и индиректних корисника буџета града Суботица за 2016. годину**

На основу члана 47 Закона о буџетском систему («Службени гласник РС» број 54/09,73/10,101/10,93/12,62/13,63/13-испр., 108/13, 142/14, 68/15-др.закон и 103/15) достављамо Вам Упутство за припрему ребаланса финансијских планова директних и индиректних корисника буџета града Суботица за 2016. годину.

Разлог за доношење ребаланса буџета је рапоред неутрошених пренетих средстава из претхоне године, а на основу Одлуке о консолидпваном завршном рачуну града Суботица за 2015. годину, усвојене од стране Скупштине града. Такође, исказана је потреба појединих корисника буџета града да се у оквиру структуре расхода и издтака буџета изврше измене на апропријацијама како би се обезбедило несметано функционисање у наредном периоду.

**Приходи и примања буџета**

На основу анализе динамике остварења текућих прихода и примања у току претходне године и остварења буџета града Суботица у првој половини текуће године, очекује се умањено остварење текућих прихода и примања у овој години у односу на планирани обим.

Посебно наглашавамо да је неопходно преиспитати планиране приходе од трансфера и донација и исказати наменске трансфере који су додељени корисницима градског буџета на основу аката којима су додељена средства (средства која су опредељена одлукама о додели средстава по конкурсима од других нивоа власти, фондова, уговора о заједничком финансирању пројекта и слично).

**Текући расходи**

Полазећи од одобрене масе средстава и одобрених апропријација Одлуком о буџету града Суботица за 2016. годину, директни и индиректни корисници буџета града треба да сачине предлоге ребаланса финансијских планова, водећи рачуна о реалној процени финансијских потреба и извора средства из којих ће се ове потребе финансирати, **исказујући уштеде на свим апропријацијама на којима до сада није преузета обавеза или се преузета обавеза због новонасталих околности може умањити.**

Распоред средстава индиректним корисницима у оквиру програмских активности може бити измењен и не ограничава директне и индиректне кориснике буџета да изврше прерасподелу средстава између програмских активности и пројеката, као и да у оквирима неопходних средстава за реализацију програма израде предлоге за нове програмске активности и пројекте.

Буџетски корисници су у обавези да преиспитају нормативе потрошње:

- да сагледају сегменте потрошње на којима се може извршити рационализација или постићи уштеда и да дају предлоге за уштеде,

- да анализирају расходе који се у текућој години извршавају у већем обиму него што се првобитно планирало, водећи рачуна о приоритетима, а то су стални трошкови, и да дају предлоге за повећање појединих расхода указујући на уштеде на другим апропријацијама

- да утврде листе расхода на које се може утицати и оних који се безусловно морају испоштовати (преузете обавезе по основу трошкова текућих поправки и одржавања, материјала, капиталних издатака и услуга), анализом потрошње у првој половини текуће године.

Потребно је да се предложени расходи искажу према очекиваним изворима средстава: приходи из буџета града и остали приходи индиректних корисника (донације, приходи које индиректни корисници остварују из изворних активности-сопствени приходи). Обавезно је навести све расходе који се планирају из сопствених прихода, с обзиром да је услов за коришћење остварених сопствених прихода планиран расход у буџету из тог извора.

Изузетно, директни и индиректни корисници буџета града Суботица могу поднети захтеве за додатна средства, уколико се створила потреба применом нових или измењених закона и других аката. Обавеза корисника је да се кроз писмено образложење изнесу оправдани разлози уз захтев за додатна средстава, правни основ постојаности потребе, ефекти које ће активности произвести у наредном периоду, да утврди редослед приоритета и сл.

Неопходно је водити рачуна, да се у захтеву за додатна средства, има у виду објективна реалност и да ови захтеви буду крајње рестриктивни.

Подсећања ради, напомињемо да је обавеза корисника буџета града Суботица да се, приликом израде буџета, придржавају Упутства за припрему буџета Града Суботица за 2016. годину.Законом о буџетском систему, између осталог, предвиђено је да, уколико је одлука о буџету локалне власти супротна смерницама из Упутства Министарства финансија Републике Србије, на основу којег је израђено Упутство надлежне градске службе за финансије, а у делу којим се локланој власти дају смернице за планирање масе средстава за плате, броја запослених и субвенција, министар може привремено обуставити пренос трансферних средстава из буџета Републике Србије, до момента док се одлука о буџету не усклади са Упутством (члан 36а Закона о буџетском сиситему).

Приджавајући се Одлуке о максималном броју запослених на неодређено време у систему локалне самоуправе града Суботица за 2015. годину („Службени лист града Суботица“ бројj 5/16), директни и индиректни корисници буџета града Суботица дужни су доставити и податке о броју запослених на неодређено време и на одређено време (заједно са уговорима о делу, уговорима о привремено-повременим пословима и лица ангажована преко омладинских задруга) за које се у предлогу финансијских планова планирају средства за исплату плата из свих извора финансирања, и то као посебан део предлога ребаланса финансијског плана. Ови подаци су неопходни за изаду саме одлуке о ребалансу буџета града за 2016. годину (град је у обавези да ове податке посебно искаже у одлукци о буџету).

У оквиру групе конта која се односе на куповину роба и услуга потребно је учинити максималне напоре и остварити уштеде. Посебно је, приликом планирања ове групе конта, потребан крајње реалан и рационалан приступ и са аспекта Закона о роковима за измирење новчаних обавеза у комерцијалним трансакцијама.

Напомињемо да је потребно доставити само оне програмске активности и пријекте за које се предлаже измена и то на обрасцима који су у прилогу упутства (упутство и табеле можете преузети на сајту[**www.subotica.rs**](http://www.subotica.rs)**)**

**Капитални издаци**

Законска обавеза јесте да се издаци корисника буџета за капиталне издатке и капиталне пројекте исказују за период од три године. Да би се ова законска одедба применила обавезно је, за предлог ребаланса, приказати планиране капиталне издатке и капиталне пројекте за текућу буџетску и наредне две буџетске године.

Корисници су обавезни доставити предлоге ребаланса плана капиталних издатака, по приоритетима, према табелама у прилогу овог упутства (упутство и табеле можете преузети на сајту[**www.subotica.rs**](http://www.subotica.rs)**)**

Уколико постоји потреба да се измени план капиталних издатака и утврђивање приоритета, у односу на на усвојени план капиталних издатака у Одлуци о буџету града Суботица за 2016. годину, а на основу свеобухватне процене, потребно је предложити измене и рангирати капиталне пројекте према приоритетима, а у складу са усвојеним стратешким документима града Суботице, водећи рачуна да приоритет у финансирању имају већ започети пројекти, чија је даља реализација оправдана.

Уколико у плану постоје пројекти по основу којих нису започете активности и нису преузете обавезе за извршавање издатака, овакве пројекте је потребно брисати из предложеног плана за ребаланс.

Капитални пројекти се односе на: изградњу (куповину) зграда и грађевинских објеката и обајеката инфраструктуре од интереса за град, унапређење, односно капитално одржавање постојећих зграда и грађевинских објеката и објеката инфраструктуре од интереса за град, обезбеђивање земљишта, пројектно планирање (пројектна документација) и набавку опреме и машина чији је век трајања односно коришћења дужи од пет године.

У оквиру ових издатака потребно је набавку опреме и других основних средстава за редован рад планирати, уз максималне уштеде, само за набавку неопходних средстава за рад.

С обзиром да је Законом о буџетском систему прописано да корисници буџета могу преузети обавезе по уговору који се односи на капиталне издатке и захтева за плаћање у више година, а на основу предлога органа надлежног за финансије, уз сагласност извршног органа локалне власти-Градоначелника, потребно је обавезу по основу капиталних издатака (већ насталу или планирану) укључити у буџет капиталног пројекта само у износу у коме обавеза доспева у тој години.

Приликом планирања буџета капиталних издатака и пројеката за три године потребно је поред средстава из буџета града Суботица, укључити и средства из осталих извора финансирања (донација, средства буџета РС или АПВ итд.) намењена за њихову реализацију само у износу за који се процењује да ће бити повучен у тој години, имајући у виду статус осталих извора финансирања, уговором дефинисане рокове, услове и динамику повлачења средстава.

**Динамика и рокови за доставу предлога финансијских планова**

Упутство се доставља директним и индиректним корисницима путем Секретаријата Градске управе. Секретаријати су у обавези да упутство са одговарајућим обрасцима доставе индиректним корисницима у својој надлежности по функционалној класификацији. Индиректни корисници су дужни најкасније до **25.08.2016**. годинеда доставе предлоге ребаланса финансијских планова за 2016. годину надлежном Секратаријату, поступајући по овом Упутству. Надлежни Секретаријати ће обрадити захтеве и уз предлог са пратећом документацијом доставити Секретаријату за финансије најкасније до **02.09.2016**. године.

Секретаријати Градске управе одговорни су за благовремено достав­љање овог упутства индиректним корисницима буџетских средстава у њиховој надлежности, као и за прикупљање предлога ребаланса финансијских планова индиректних кори­сника буџет­ских средстава, и њихово обједињавање. Тако обједињени финансијски планови свих индиректних корисника буџетских средстава обавезно се достављају у наведеном року.

Секретаријату за финансије следећи директни и индиректни корисници ће доставити непосредно своје предлоге ребаланса према овом упутству: Скупштина града, Градоначелник, Градско веће, Градско јавно правобранилаштво, Канцеларија заштитника грађана, Градска управа, а Месним заједницама ће доставити упутство и прикупљати захтеве Служба за општу управу и заједничке послове.

Индиректни корисник буџетских средстава од кога стручна служба у органу управе надлежном за финансије непосредно тражи податке из овог упутства, одговоран је за његово достављање тој служби у прописаном року.

Средства за издатке за основне и средње школе, за Центар за социјални рад и Геронтолошки центар, као и за установе примарне здравствене заштите који су индиректни корисници буџета Републике Србије, у захтевима се исказују на економској класификацији 463,464 и 465 – Трансфери осталим нивоима власти. Истовремено, за ове кориснике достављају се и сводни подаци исказани према врстама расхода у табелама.

Приликом попуњавања захтева **ОБАВЕЗНО СЕ** планирају и расходи који се финансирају из сопствених прихода индиректних корисника. Расходи који свој извор финансирања проналазе у средствима из буџета других нивоа власти не уносе се у табеле.

**Напомене везане за попуњавање табела које су саставни део захтева за финансирање из средстава буџета Града.**

Све табеле морају се доставити у штампаном и у електронском облику. Штампане табеле морају имати печат и потпис одговорног лица корисни­ка буџетских средстава.

**Упутство и табеле можете преузети на сајту** [**www.subotica.rs**](http://www.subotica.rs)

**Приликом попуњавања образаца за програмски буџет молимо кориснике да попуне и „схеет“ Програм и „схеет“ Програмска активност и „схеет“ Пројекат.**

**Испуњене формуларе са писменим образложењем можете доставити на маил gufinansije**[**@subotica.rs**](mailto:gufinansije@subotica.rs)

Секретар Секретаријата за финансије

Дубравка Родић